།རླུང་
མཁྲིས་བད་ཀན་ཞི་དང་མ་ཞི་བབ! །གཉིས་གཉིས་བཞི་རུ་ལྡོག་པས་བཅུ་གཉིས་
སོ། །'རླུང་དང་བད་ཀན་གྲང་བ་ཆུ་ཡིན་ཏེ།
།ཁྲག་དང་མཁྲིས་པ་ཚ་བ་མེ་རུ་
འདོད། །སྲིན་དང་ཆུ་སེར་ཚ་གྲང་ཐུན་མོང་གནས། །དེ་ལྟར་རྣམ་གྲངས་་་་་
བརྒྱད་ཅུ་རྩ་བརྒྱད་ཀྱིས། །ནད་གཞིའི་རྣམ་པ་མ་ལུས་ཤེས་པར་འགྱུར། །ཞེས་
གསུངས་སོ། །གསོ་རིག་ཐུགས་འབུམ་མཁའ་སྔོན་ལས། གནས་ལུགས་ནད་
གཞིའི་ལེའུ་སྟེ་གསུམ་པའོ། །
དེ་ནས་དཔྱད་བུས་གསོལ་པ། རྣམ་པ་ཀུན་མཁྱེན་སྨན་བླ་གཤེན་རབ་
མཆོག །གསོ་རིག་བལྟ་རེག་དྲི་བ་ཅི་ལྟར་བྱ། །ཞུས་པས། གཤེན་རབ་མི་་་་་
བོའི་བཀའ་བསྩལ་པ། །ཉོན་ཅིག་དཔྱད་བུ་ལ་སོགས་འཁོར་རྣམས་ཉོན།
ནད་ལ་བལྟ་རེག་དྲི་བས་ཡོངས་ཤེས་བྱ། །མིག་གི་བལྟ་བ་ལྕེ་དང་ཆུ་ལ་་་་་་
བརྟགས། །བརྟགས་པ་འདི་ནི་མཐོང་བ་ཡུལ་རིག་ཡིནན། །སོར་མོའི་རེག་པ་
བརྡ་སྦྱོར་འཕྲིན་པ་རྩ། །བརྟགས་པ་འདི་ནི་དཔྱད་པ་དོན་རིག་ཡིན། །ངག་
1
17

གི་དྲི་བ་སློང་རྐྱེན་ན་ལུགས་ཟས། །བརྟགས་པ་འདི་ནི་ཐོས་པ་སྒྲ་རིག་ཡིན། །
རླུང་གི་ལྕེ་ནི་དམར་ཞིང་སྐམ་ལ་རྩུབ།
།མཁྲིས་ལྕེ་བད་ཀན་སྐྱ་སེར་མཐུག་་་་་
པོས་གཡོག །བད་ཀན་སྐྱ་གླེག་མདངས་མེད་འཇམ་ལ་རློན། །རླུང་གི་ཆུ་ནི་ཆུ་
འདྲ་སྦུ་བ་ཆེ།
།མཁྲིས་ཆུ་དམར་སེར་རླངས་ཆེ་དྲི་མ་དུག །བད་ཀན་ཆུ་ནི་
།མཁྲིས་
དཀར་ལ་དྲི་རླངས་ཆུང༌་། །རླུང་གི་རྩ་ནི་རྐྱལ་སྟོང་སྐབས་སུ་སྡོད།
པའི་རྩ་ནི་མགྱོགས་རྒྱས་འགྲིམ་ལ་འཕར། །བད་ཀན་རྩ་ནི་བྱིང་གུད་དལ་བའོ། །
ངག་གི་དྲི་བ་སོ་སོར་བརྟགས་པ་ནི། །རླུང་ནི་ཡང་ལ་རྩུབ་པའི་ཟས་སྤྱོད་ཀྱི། །
རྐྱེན་གྱིས་གཡལ་འདར་བྱ་རྨང་གྲང་ཤུམ་བྱེད། །དཔྱི་དང་རྐེད་པ་རུས་ཚིག་མ་
ལུས་ལུས་ན། །གཟེར་བ་ངེས་མེད་འཕོ་ཞིང་སྟོང་སྐྱུག་བྱེད། །དབང་པོ་མི་་་་
གསལ་ཤེས་པ་འཚུབ་པ་དང་། །བཀྲེས་དུས་ན་ཞིང་སྣུམ་བཅུད་ཕན་པར་ངེས། །
རྣོ་ཞིང་ཚ་བའི་ཟས་དང་སྤྱོད་ལམ་གྱིས། །ཁ་ཁ་མགོ་ན་ཤ་དྲོད་ཚ་བ་དང་། །
སྟོད་གཟེར་ཞུ་རྗེས་ན་ཞིང་བསིལ་བ་ཕན། །ལྕི་ལ་སྣུམ་པའི་ཟས་དང་སྤྱོད་་་་་
ལམ་གྱིས། །དང་ག་མི་བདེ་ཁ་ཟས་འཇུ་བ་དཀའ། །སྐྱུག་ཅིང་ཁ་མངལ་ཕོ་བ་
འཚིང་ལ་སྒྲེགས། །ལུས་སེམས་ལྕི་ལ་ཕྱི་ནང་གཉིས་ཀ་གྲང་། །ཟོས་རྗེས་མི་
བདེ་ཟས་སྤྱོད་དྲོ་ན་འཕྲོད། དེ་ལྟར་བརྟག་ཐབས་སུམ་ཅུ་རྩ་བརྒྱད་ཀྱི། །
ནད་ཀུན་འཁྲུལ་མེད་ངེས་པར་གཏན་ལ་འབེབས། །ཞེས་གསུངས་སོ། །གསོ་
རིག་ཐུགས་འབུམ་མཁའ་སྔོན་ལས། ངོས་འཛིན་རྟགས་ཀྱི་ལེའུ་སྟེ་བཞི་པའོ།།
དེ་ནས་ཡང་དཔྱད་བུ་ཁྲི་ཤེས་ཀྱིས་ཞུས་པ། ཐམས་ཅད་མཁྱེན་པའི་སྟོན་
18

པ་གཤེན་རབ་ལགས། །གསོ་རིག་ནད་ལ་གཉེན་པོ་ཅི་ལྟར་བསླབ། །ཐམས་
ཅད་མཁྱེན་པས་བདག་ལ་བསྟན་དུ་གསོལ། །ཞེས་ཞུས་སོ། །དེ་ལ་སྟོན་པས་
བཀའ་སྩལ་པ། །དཔྱད་བུ་ལ་སོགས་འཁོར་རྣམས་མ་ཡེངས་ཉོན། །ནད་ལ་
གསོ་བར་བྱེད་པའི་གཉེན་པོ་ནི། །ཟས་དང་སྤྱོད་ལམ་སྨན་དཔྱད་བཞི་ཡིན་ཏེ། །
རྟ་བོང་ཕྱི་བ་ལོ་ཤ་ཤ་ཆེན་དང་།
།འབྲུ་མར་ལོ་མར་བུ་རམ་སྒོག་སྐྱ་ཙོང་། །
འོ་མ་ལྕ་བ་ར་མཉེ་ཟན་ཆང་དང༌་།
།བུར་ཆང་རུས་བཅུད་རླུང་ནད་ཅན་གྱི་
ཟས། །བ་རའི་ཞོ་དང་མར་གསར་རི་དྭགས་ཤ །ར་ཤ་སྐོམ་ཤ་གསར་བ་ཆག་
ཚེ་དང་། །སྐྱབས་དང་ཁུར་ཚོད་ཆབ་ཚ་ཆུ་བསིལ་དང༌) །བསྐོལ་གྲང་མཁྲིས་
པའི་ནད་ཀྱི་ཟས་སུ་བཤད། །ལུག་དང་གཡག་རྒོད་གཅན་གཟན་ཉ་ཡི་ཤ
སྦྲང་རྩི་སྐམ་སའི་འབྲུ་རྙིང་ཟན་དྲོན་དང་། འབྲི་ཡི་ཞོ་དར་གར་ཆང་ཆུ་
བསྐོལ་ནི། །བད་ཀན་ནད་གཞི་ཅན་གྱིས་བསྟན་པར་བྱ། །རླུང་ལ་དྲོ་སར་་་་
ཡིད་འོང་གྲོགས་བསྟེན་ཞིང༌་། །མཁྲིས་པའི་ནད་ལ་བསིལ་སར་དལ་བར་་་་་་
བསྡད། །བད་ཀན་ནད་ལ་རྩོལ་བཅག་དྲོ་པོར་བརྟེན། །རླུང་ལ་མངར་བསྐྱུར་
ལན་ཚྭ་སྣུམ་ལྕི་འཇམ། །མངར་ཁ་བསྐ་བསིལ་སླ་རྟུལ་མཁྲིས་པའི་སྨན! །ཚ་
སྐྱུར་བསྐ་རྣོ་རྩུབ་ཡང་བང་ཀན་ནོ། །རོ་ནུས་ངེ་ལ་སྦྱོར་བ་ཞི་སྦྱང་གཉིས་། །ཞི་
བྱེད་རླུང་ལ་ཁུ་བ་སྨན་མར་གཉིས། །མཁྲིས་པའི་ནད་ལ་ཐང་དང་བཅུར་ནིས་
བསྟན། །བད་ཀན་ནད་ལ་རིལ་བུ་ཏྲེས་སམ་སྦྱར། །ཁུ་བ་རུས་བཅུད་བཅུ་་་་
བཞི་མགོ་ཁྲོལ་ཏེ། །སྨན་མར་ཛ་ཏི་སྒོག་སྐྱ་འབྲས་བུ་གསུམ། །རྩ་བ་ལྔ་དང་
1:1

སྨན་ཆེན་དག་ལ་སྦྱར། །མ་ནུ་སླེ་ཏྲེས་ཏིག་ཏ་འབྲས་བུའི་ཐང་། །ག་བུར་ཙན་
ལྡན་གུར་གུམ་ཅུ་གང་བྱེད། །བཙན་དུག་ཚྭ་སྣ་རྣམས་ཀྱི་རིལ་བུ་དང་། །ཏྲེས་
སམ་སེ་འབྲུ་ད་ལིས་རྒོད་མ་ཁ། །ཚྭ་དང་ཅོང་ཞི་བསྲེགས་པའི་ཐལ་སྨན་ནོ། །
སྦྱོང་བྱེད་རླུང་གི་ནད་ལ་འཇམ་རྩི་སྟེ།
།མཁྲིས་པ་བཤལ་ལ་བད་ཀན་སྐྱུགས་
ཀྱི་སྦྱངས། །འཇམ་རྩི་སླེ་འཇམ་བཀྲུ་འཇམ་བཀྲུ་མ་ལྷན། །བཤལ་ལ་སྤྱི་བཤལ་
སྒོས་བཤལ་དྲག་དང་འཇམ། །སྐྱུག་ལ་དྲག་སྐྱུག་འཇམ་སྐྱུག་གཉིས་སུ་སྦྱར། །
དཔྱད་དུ་བསྐུ་མཉེ་ཧོས་ཀྱི་མེ་བཙའ་དང་།
།རྔུལ་དབྱུང་གཏར་ཁ་ཆུ་ཡི་་་་་་
འཕྲུལ་འཁོར་དང་། །
དུག་དང་མེ་བཙའ་རིམ་བཞིན་དཔྱད་ཀྱི་བཅོས།
།དེ་ལྟར་གསོ་ཐབས་
དགུ་བཅུ་རྩ་བརྒྱད་པོ། །ཡེངས་མེད་གུས་པས་བརྩོན་པར་བསྟེན་བྱས་ནས། །
ནད་ཀྱི་འདམ་ལས་མྱུར་དུ་གྲོལ་བར་འགྱུར། །ཞེས་གསུངས་སོ།
ཐུགས་འབུམ་མཁའ་སྔོན་ལས། གསོ་ཐབས་ཀྱི་ལེའུ་སྟེ་ལྔ་པའོ། །
།གསོ་རིག་
དེ་ནས་དཔྱད་བུ་ཁྲི་ཤེས་ཀྱིས་གསོལ་པ། བསྟན་འགྲོའི་དཔལ་ཡོན་སྟོན་
པ་རིན་པོ་ཆེ། །གསོ་རིག་ཐུགས་འབུམ་ནམ་མཁའ་སྔོན་པོ་ལ།
།དཔེ་དོན་་་་
རྣམ་གྲངས་ཇི་ལྟར་གསུངས་པར་ཞུ། །དེ་ལ་སྟོན་པས་བཀའ་སྩལ་པ། །ལེགས་
སོ་དཔྱད་བུ་ཁྲི་ཤེས་ལ་སོགས་འཁོར་རྣམས་ཉོན། །གནས་ལུགས་ངོས་འཛིན་
གསོ་བའི་རྩ་བ་ལ། །རྣམ་པར་མ་གྱུར་བལྟ་རེག་དྲི་བ་དང་། །ཟས་སྤྱོད་སྨན་
དཔྱད་སྡོང་པོ་དགུ་རུ་དྲིལ། །ཡལ་ག་ལུས་ལ་ནད་ཟུང་དྲི་མ་གསུམ། །ནད་ལ་
رات

རྒྱུ་རྐྱེན་འཇུག་སྒོ་གནས་དང་ལམ།
།ལྡང་དུས་འབྲས་བུ་ལྡོག་རྒྱུ་མདོ་དོན་དགུ
བལྟ་བ་ལྕེ་ཆུ་རེག་པ་རྩ་ལ་གསུམ། །དྲི་བ་སློང་རྐྱེན་ནད་ལུགས་གོམ་པ་གསུམ། །
ཟས་ལ་ཟས་སྐོམ་དྲུག་སྟེ་སྤྱོད་ལམ་གསུམ།
།སྨན་ལ་རོ་དང་ནུས་པ་གཉིས་་་་་
གཉིས་དྲུག །སྦྱར་ཐབས་ཞི་བྱེད་དྲུག་དང་སྦྱོང་བྱེད་གསུམ། །དཔྱད་གསུམ་
བཞི་བཅུ་རྩ་བདུན་གྱེས་པ་ཡིན། རྒྱས་པའི་ལོ་འདབ་བརྒྱ་དང་ཉི་ཤུ་ལྔ།
ནད་ཀྱི་ཟིན་ཏིག་དྲུག་ཅུ་རྩ་གསུམ་དང་། །བལྟ་བ་དྲུག་དང་རེག་པའི་རྩ་རྒྱུད་
1
གསུམ། །དྲི་བ་ཉེར་དགུ་རླུང་ཟས་བཅུ་བཞི་དང༌་། །མཁྲིས་ཟས་བཅུ་གཉིས་
བད་ཀན་ཟས་སྐོམ་དགུ །སྤྱོད་ལམ་དྲུག་དང་སྨན་གྱི་རོ་ནུས་དགུ །ཁུ་བ་་་་་
གསུམ་དང་སྨན་མར་རྣམ་པ་ལྔ། །ཐང་པྱེ་བཞི་བཞི་རིལ་བུ་རྣམ་པ་གཉིས།
ཏྲེས་སམ་ལྔ་དང་མི་འདིས་བཅོས་ཐབས་དགུ །དཔྱད་སྡེ་བདུན་ཏེ་ནད་གཞི་
བརྒྱ་རྩ་བརྒྱད། །སུམ་ཅུ་རྩ་བརྒྱད་ངོས་བཟུང་བརྟགས་པ་སྟེ། །བཅོས་པའི་
ཐབས་ལ་དགུ་བཅུ་རྩ་བརྒྱད་དོ། །སྤྱི་སྡོམ་ཉིས་བརྒྱ་རྩ་བཞིར་རྒྱས་པ་ཡིན།
མེ་ཏོག་ནད་མེད་ཚེ་རིང་གསལ་བ་དང་། །འབྲས་བུས་བོན་ནོར་བདེ་བ་་་་་་
གསུམ་དུ་སྨིན། །དཔེ་དང་སྦྱར་ཏེ་རྣམ་གྲངས་བཀོད་པ་ཡི། །གསོ་རིགས་སྙིང་
པོ་རྩ་བའི་ཐུགས་འབུམ་འདི། །གསོ་རིགས་རྒྱུད་འཛིན་བློ་ལྡན་སྤྱོད་ཡུལ་ལས། །
བློ་དམན་ལོག་རྟོག་ཅན་གྱི་རྟོགས་མི་འགྱུར། །སྤྱོད་དགའ་རྒྱ་ཆེའི་གཞུང་དུ་
བལྟ་བར་གྱིས། །ཞེས་གསུངས་སོ། །གསོ་རིག་སྙིང་པོ་རྩ་བ་ཐུགས་འབུམ་སྔོན་
པོ་ལས། དཔེ་དོན་གྱི་རྣམ་གྲངས་རྣམ་པར་བཀོད་པའི་ལེའུ་སྟེ་དྲུག་པའོ། །
21

དེ་ནས་ཡང་དཔྱད་བུ་ཁྲི་ཤེས་ཀྱིས། རིན་པོ་ཆེ་བཻཌཱུརྱའི་མཎྜལ་རིན་ཆེན་
སྣ་ཚོགས་ཀྱི། །རི་རབ་རི་བདུན་རོལ་མཚོ་གླིང་བཞི་གླིང་ཕྲན། ཉི་ཟླ་བཀྲ་
ཤིས་རྟགས་བརྒྱད་རིན་ཆེན་ནོར་བདུན་སོགས་ལྷ་མིའི་མཆོད་སྤྲིན་གྱི་རྒྱན་དུ་
མིའི་བརྒྱན་པ་གཅིག །སྟོན་པའི་མདུན་དུ་ཕུལ་ནས། །ལྷ་ཕྱག་ལན་བརྒྱར་
འཚལ་ནས། །གསོལ་བ། བསྟན་པའི་གཙོ་བོ་ཐམས་ཅད་མཁྱེན། །འབུམ་སྡེ་
འདི་ཡི་ཡོན་ཏན་གང་། །མ་འོངས་སེམས་ཅན་དོན་ཆེད་དུ།
།བདག་ཅག་་་་
!
འཁོར་ལ་གསུངས་པར་ཞུ། །ཞེས་ཞུས་སོ། །དེ་ལ་སྟོན་པས་བཀའ་སྩལ་པ།
གཡུང་དྲུང་བོན་མཆོག་རིན་པོ་ཆེ། །རྒྱ་ཆེ་ནམ་མཁའི་མཐའ་དང་མཉམ།
གྲངས་མང་རྩི་ཤིང་ནགས་ཚལ་འདྲ། །གཏིང་ཟབ་མཐའ་ཡི་རྒྱ་མཚོ་འདྲ། །
མདོར་བསྡུས་བརྒྱད་ཁྲི་བཞི་སྟོང་སྟེ། །དེ་བསྡུས་ཐེག་པ་རིམ་པ་དགུ །དེ་་་་་
བསྡུས་སྒོ་བཞི་མཛོད་ལྔའི་ནང་། །འཕན་ཡུལ་རྒྱས་པའི་འབུམ་སྡེ་འདི།
སངས་རྒྱས་བཀའ་ཡི་སྙིང་ཁུ་ཡིན། །ལུང་རྟོགས་བོན་གྱི་ཡང་བཅུད་ཡིན། །མ་
རིག་མུན་སེལ་སྒྲོན་མེ་ཡིན། །སྡུག་བསྔལ་མཚོ་སྐམ་ཉི་མ་ཡིན། །བག་ཆགས་
བཀྲུ་བའི་ཆུ་བོ་ཡིན། །འགྲོ་བ་སྐྱོབས་པའི་དཔུང་གཉེན་ཡིན། །བགེགས་་་་་་
རྣམས་བསྲེགས་པའི་མེ་དཔུང་ཡིན། །གདོན་རྣམས་འདུལ་བའི་ཐོག་མདའ་
ཡིན། །བདུད་དཔུང་འདུལ་བའི་ཐོ་བ་ཡིན། །བྱད་ཁ་བཟློག་པའི་འཁོར་ལོ་
ཡིན། །དུག་ལྔ་རྩད་གཅོད་རལ་གྲི་ཡིན། །བར་ཆད་བཟློག་པའི་རྒྱལ་པོ་ཡིན། །
མུ་སྟེགས་འདུལ་བའི་གཤེན་པོ་ཡིན། །བཞི་བརྒྱ་ནད་སེལ་སྨན་ལྷ་ཡིན།
།
22

དགོས་འདོད་འབྱུང་བའི་ནོར་བུ་ཡིན། །བླ་མེད་བསྒྲུབ་པའི་ལམ་མཆོག་ཡིན} །
གང་གི་མི་ཤིག་གཡུང་དྲུང་བྲག །འགྲོ་ཀུན་སྡུག་བསྔལ་ཞི་ཕྱིར་དང་། །)།ཞིང་
ཁམས་བདེ་ལེགས་འཕེལ་བ་དང་། །སངས་རྒྱས་བསྟན་པ་དར་བ་དང་། །
གསོ་རིག་རྒྱུད་འཛིན་སྐལ་ལྡན་ཀུན། །འབུམ་སྡེ་འདི་ལ་མོས་པར་བྱ། །འབུམ་
སྡེ་འདི་ལ་འདུན་པར་བྱ། །འབུམ་སྡེ་འདི་ལ་བསླབ་པར་བྱ། །འབུམ་སྡེ་འདི་
ལ་སྤྱོད་པར་བྱ། །རང་དོན་མཁས་པར་སྦྱོང་འགྱུར་ན། །ལྷ་དབང་ལག་གི་་་
ནོར་བུ་འདྲ། །གཞན་དོན་སྨན་གྱི་སྦྱིན་བཏང་ན། །སྟོང་གསུམ་གསེར་གྱི་སྦྱིན་
བཏང་མཉམ། །བསོད་ནམས་རྒྱ་མཚོ་ཉེར་མི་ཕོད། ། དྲི་མེད་སངས་རྒྱས་སྨན་
ལྷའི་ཞིང་། །སྤོས་ཀྱི་བརྒྱན་པའི་འཇིག་རྟེན་དུ། །སྨན་ལྷའི་རྒྱལ་པོའི་གོ་་་་་་
འཕང་ཐོབ།
།སངས་རྒྱས་ཐོབ་པ་གོར་མ་ཆགས། །ཞེས་གསུངས་སོ། །གསོ་
རིག་ཐུགས་འབུམ་མཁའ་སྔོན་ལས། འབུམ་བཞིའི་ཡོན་ཏན་བཤད་པའི་ལེའུ་
སྟེ་བདུན་པའོ། །
གསོབ་རིག་པའི་རྩ་བ་བདུད་རྩི་སྨན་གྱི་མདོ་དགུའི་མདོ་སྡེ་གསུམ་པ་་་་་་
བདུད་རྩི་བང་མཛོད་འབུམ་བཞིའི་མདོ་ལས། འབུམ་སྡེ་བཞི་རུ་ཡོད་པའི་་་་་
ལེའུ་དང་པོ་རྩ་བ་ཐུགས་འབུམ་ནམ་མཁའ་སྔོན་པོ་རྫོགས་སོ། །
རྒྱལ་བ་གཤེན་རབ་ཐུགས་དབྱིངས་ཀུན་གསལ་ཁྱོན། །ཟབ་མོ་བཀའ་ཡི་
ཆུ་འཛིན་འཁྲིགས་པའི་དཀྱིལ། །རྗེས་འཛིན་རིམ་བྱོན་ལེགས་བཤད་དབྱར་རྔ་
སྒྲོགས། །ཟད་མེད་གཡུང་དྲུང་བོན་གྱི་ཆར་ཆེན་འབེབས། །འཛིན་མའི་ཞིང་
23

ལ་སེམས་ཅན་སངས་རྒྱས་སོན། །བསྟན་འཛིན་སྐྱེས་བུའི་དཔྱད་རིགས་སོ་་་་་
ནམ་གྱི། །འགྲོ་ཀུན་བདེ་སྐྱིད་དགེ་བའི་ལོ་ལེགས་ཤིང༌་། །ཡང་དག་བླ་མེད་
འབྲས་བུ་མྱུར་ཐོབ་ཤོག །བདུད་རྩི་སྨན་གྱི་མདོ་དགུའི་བརྒྱུད་རིམ་ནི།
སངས་རྒྱས་བསྟན་པའི་གཙོ་བོས་དཔྱད་བུ་ཁྲི་ཤེས་ལ་གསུངས། དེས་དམུ་རྩ་
དེས་སྟོང་རྒྱུང་མཐུ་
ཧྲ་ཧེ་ལ་བཤད། དེས་གསེར་ཐོག་ལྕེ་འབྱམས་ལ་བཤད།
ཆེན་ལ་བརྒྱུད།
དེས་གྱིམ་ཚ་རྨ་ཆུང་ལ་བརྒྱུད། དེས་བན་དྷེ་མི་བདུན་གྱིས་
ཆོས་སུ་བསྒྱུར་སྐབས། དཔེ་ཆ་མེ་ལ་བསྲེགས་པའི་གྲབས་བྱས་དུས། བོན་པོ་
མི་བདུན་གྱིས་ཁྱེར་ནས་གཙང་སྟོད་བྱེ་མ་གཡུང་དྲུང་གསང་ཕུག་ཏུ་སྦས།
ཕྱིས་དུས་ལ་བབ་ཙམ་ན། གཙང་གི་གཤེན་པོ་བུ་འཚོ་སྲིད་པའི་རྒྱལ་པོ་ཞེས་
པས་གཏེར་ཞལ་ཕྱེས་ནས། རྨེའུ་མཁས་པ་དཔལ་ཆེན་ལ་སྤེལ་བའོ། །བསྟན་
པའི་གསལ་བྱེད་ཀྱི་ཞབས་འདེགས་ཁམ་ཡུལ་རྐམ་གྱི་བཙུན་པ་དྲུང་མུ་ཉི་ཝེར་
གྱིས་བགྱིས་པ་སརྦ་ཛ་ཡནཱུ། བཀྲ་ཤིས། ཞལ་དྲོ། བྱིན་ཆེའོ། །
21